Kidsvolley+level+0

=Kidsregler level 0=

A. Regler for serven
1. Spillet sættes i gang ved at en spiller fra en vilkårlig position på

banen kaster bolden over nettet.

2. Bolden kastes over nettet med et underhåndskast (baggerslagskast).

B. Spilreglerne
1. På et hold må der være 3 - 5 spillere, hvoraf maksimalt fire må være

inde på banen.

2. Bolden skal gribes.

3. Bolden skal kastes over nettet. Spilleren må ikke gå med bolden.

4. Er afstanden til nettet for stor må bolden kastes til en medspiller, der

så kaster over nettet.

5. Når en spiller på ens eget hold kaster bolden over nettet, så roterer

spillerne på holdet én position i urets retning.

6. Bolden er tabt når: Bolden ikke gribes, kastes i nettet eller kastes ud

af banen – også ved ”serv”.

7. Når bolden tabes, forlader spilleren, der har begået fejlen banen. I

tvivlstilfælde peger coachen spilleren ud, der skal forlade banen. Et

nyt kast sætter spillet i gang igen.

8. En bold grebet, kastet fra modstanderen betyder, at én spiller befries

og atter må komme ind på banen.

C. Regler for banestørrelsen og net
1. Der spilles på en badmintonbane til de yderste streger i bredden,

men de inderste streger i længden.

2. Nethøjden er 1,95 meter.

3. Overtrådt og berøring af nettet er tilladt, blot det ikke generer

modstanderne.

D. Spilletid og point
1. Der kan spilles 15 minutter pr. kamp eller/og der kan spilles til et af

holdene har 5 point.

2. En time-out pr. kamp pr. hold.

3. Et point til holdet hver gang modstanderens bane er tom.

Intentionerne bag Level 0
Level 0 er det første trin i Kidsvolley og er for de allermindste

volleyballspillere. Det kan spilles helt ned til 6-års-alderen, og de eneste

forudsætninger er, at spillerne kan kaste og gribe en bold.

Intentionerne bag servereglerne

På level 0 kastes bolden over når spillet skal sættes i gang. Spilleren må stå i

den afstand fra nettet, som spilleren magter når bolden skal kastes over.

Intentionen med reglen er, at spillerne efterhånden rykker længere og

længere tilbage på banen efterhånden som de har fysisk styrke til det. Det er

trænerens opgave hele tiden at udfordre spillerne.

Den spiller der står nærmest bolden skal ”serve”. Intentionen er, at vi skal

sætte spillet hurtigt i gang, og det er ikke holdets bedste ”server” der skal

starte spillet hver gang.

Dette er uanset om man har vundet eller tabt bolden.

En spiller ”dør”
a- Når bolden kastes ud af banen eller kastes i nettet - også ved ”serv”.

Bolden må gerne berøre nettet på vej over nettet.

b- Når bolden ikke gribes og rammer banen. Dvs. når bolden rammer gulvet,

så dør den spiller der skulle have grebet bolden.

I tilfælde af uorden i rotationen er det den spiller, der burde være i området

og ikke får grebet bolden der dør.

Bliver en spiller ramt af bolden eller taber bolden og en anden spiller griber

den, er der ingen døde spillere.

4 spillere 3 spillere 2 spillere

Befrier
En spiller er befriet når en medspiller griber bolden kastet fra modstanderen

En befriet spiller må træde ind på banen i det øjeblik bolden er grebet.

Den befriede spiller træder ind fra netstolpen, og ind på den ledige plads.

Holdet skal hurtigst muligt finde ind i den rigtige formation.

Man kan ikke gemme befriere ”i banken”.

Kast over nettet

I et indlæringsøjemed kan det være en god ide at arbejde med

baggerslagskast og fingerslagskast når spillerne har den fysiske formåen og

der skal sættes nye mål til træning og kamp.